सांचौर (अंग्रेज़ी: Sanchore) भारत के राजस्थान राज्य का एक जिला हैं, जो पहले जालौर जिले की एक तहसील थी। 

**इसे 17 मार्च 2023 जिला बनाया गया।**
इसकी विधिवत घोषणा श्री अशोक गहलोत माननीय मुख्यमंत्री राजस्थान सरकार के द्वारा 4 अगस्त 2023 को की गई ,जिसमे 4 उपखंड शावमिल किए गए।
1.सांचौर
2.बागोड़ा
3.चितलवाना
4.रानीवाड़ा
राज्य सरकार द्वारा 7 अगस्त 2023 को गैजेट नोटिफिकेशन जारी किया गया।

इस जिले में कई संगठन सक्रिय हैं उन में एक शहीद ए आजम ग्रुप सांचौर हैं, जो सामाजिक सेवा का कार्य करता है। इस संगठन ने सांचौर में शहीद भगत सिंह की प्रतिमा स्थापित करवाई है, जो पीडब्ल्यूडी रोड पर स्थित है।

इतिहास
------

सांचौर राजस्थान का एक ऐतिहासिक कस्बा है। यह प्राचीनकाल मे 'सत्यपुर' के नाम से जाना जाता था। प्राकृत ग्रंथों में इसे,'सच्चउर' कहा गया है। जैन तीर्थंकर महावीर का एक प्राचीन मन्दिर यहां स्थित है। मालवा के राजा ने भी सत्यपुर पर आक्रमण किया था, किंतु उसकी सेना को 'ब्रह्मशांति' नामक यक्ष ने परास्त कर दिया था और इस प्रकार सत्यपुर की रक्षा हुई थी।

> 'वंदे सत्यपुरे च बाहडपुरे राडद्रहे बायडे'
> 
> 

लाछड़ी यहा वही कुआँ है जिससे जोधपुर महाराजा जसवन्त सिंह जी के समय से पूरे सांचौर को मीठा पानी सप्लाई किया जाता था और इसका उल्लेख मारवाड़ इतिहास की विश्वसनीय और प्रसिद्ध पुस्तक \*मुहणोत नैनसी री ख्यात\* में मिलता है, यह कुआँ है। सांचौर में गोगाजी की राजस्थान प्रसिद्ध ओरडी है।

भूगोल
-----

सांचौर क्रमशः 24.7517368, 71.7762183 अक्षांश एवं देशान्तर और समुद्रतल से 52 मीटर (171 फीट) ऊंचाई पर स्थित है। इसे राजस्थान का पंजाब के नाम से जाना जाता है। इसके दक्षिण में पड़ोसी राज्य गुजरात स्थित है। सांचौर में क्रमशः 4-4 उपखंड एवं तहसील है साथ ही कुल 459 राजस्व गांव है।

यातायात
-------

भारत का राष्ट्रीय राजमार्ग 68 यहाँ से गुज़रता है। सभी ब्लॉक मुख्यालय बस सेवा द्वारा जुड़े हुए हैं। नजदीकी रेलवे स्टेशन भीनमाल और रानीवाड़ा और धानेरा (गुजरात) हैं, जो क्रमशः 72 और 42 km और 45 km दूर है ।

व्यापार
-------

यह पर लोगो का मुख्य कार्य कृषि है । और यहां रीको एरिया माखपुर में बड़े बड़े स्टील, लोहे,व पानी के RO प्लांट भी है।

मेले एवं मन्दिर
---------------

सांचौर जिले का मुख्य मंदिर हनुमानजी का है जो गोलासन स्थित है और ढब्बावाली माता मंदिर खासरवी है। यहां पर बाबा रघुनाथपुरी मेला माखपुरा भी विख्यात है। यहाँ पर पालङी सोलिकियान गाँव मे सबसे सुप्रसिद्ध श्री नकलंग देव जी का मंदिर है। यहा पर पूरे राजस्थान से पशुपालक ऊंट,बेल,घोड़े आदि बेचने व खरीदने आते है। यह मेला हर साल चेत्र महीने में लगता है। तथा होथीगाँव में महाशिवरात्रि पर्व पर फुलमुक्तेश्वर महादेव मंदिर में बहुत ही बङा विशाल मेला भरता है। और धानता में धनकेश्वर महादेव का पुराना मंदिर है जो की 84 गावों का मठ है। यहां सरवाना गांव मे निबड़िया तालाब सांचौर का सबसे बड़ा तालाब माना जाता है, और कहा जाता है कि सरवाना गांव का नाम परमार राजा चंदन के बेटे सायर के नाम पर पड़ा था और सरवाणा गांव परमारो (राजपूत) का सबसे बड़ा ठिकाना माना जाता है और यहां रामदेव जी का मन्दिर मणोहर में स्थित है और मेगावा में गुरु जम्भेश्वर भगवान का बहुत बड़ा मन्दिर है।

विशेष
-----

जिला मुख्यालय से 10 किमी दूर विश्व की सबसे बड़ी गोमूत्र बैंक एवं गौशाला जो पथमेड़ा गांव में स्थित है। साथ ही 10 किमी दूर स्थित विश्व की सबसे बड़ी नंदी शाला गोलासन गांव में स्थित है। तथा सांचौर के कई कलाकार    बॉलीवुड से लेकर संगीत की दुनियां में अपना वर्चस्व जमा चुके हैं।

सन्दर्भ
-------

1. ↑  "Bhakhar Khambhu - Google Search". *www.google.com*. अभिगमन तिथि 2024-02-11.
2. ↑  "Viru Nehad - Google Search". *www.google.com*. अभिगमन तिथि 2024-02-11.
3. ↑  "Narayan Jodha - Google Search". *www.google.com*. अभिगमन तिथि 2024-02-11.
4. ↑  "सुरेश लोहार - Google Search". *www.google.com*. अभिगमन तिथि 2024-02-11.
 {{सांचौर 18 जिला}}

| * दे
* वा
* सं
सांचौर जिले के नगर एवं कस्बे |
| --- |
| सांचौर जिले के नगर एवं कस्बे | बागोड़ा  •  चितलवाना  •  रानीवाड़ा  •  सांचौर |
| सांचौर जिले के गांव | अरणाय  •  चिमड़ावास  •  पथमेड़ा  •  मालासर  •  वेड़िया |